Hvis man er på jagt efter et godt alternativ til anonyme hotellejligheder, er Marinda og Shauns lejlighed et fund. Den har sin helt egen stil, og vi følte os straks hjemme. Også fordi vi fik en varm modtagelse af værtsparret, som vi havde stor glæde af at mødes med flere gange i løbet af den måned vi boede i lejligheden. Lejligheden er lys og rummelig, terrassen lille, men solrig og tæt på naturen. Udsigten er enestående. Det opfindsomt indrettede køkken-alrum kunne bruge en god gryde mere, men vi tilberedte dog uden besvær flere måltider af den yellowtail vi købte af den lokale fisker. Vi giver fem stjerner: en stjerne for udsigten, en stjerne for den kreative stil, en stjerne for beliggenheden, en stjerne til Marinda og en stjerne til Shaun.
Vi savner både charmerende Kalk Bay, lejlighedens gode atmosfære, den fantastiske udsigt og det spændende værtspar.